open-index/open-wikipedia-markdown huggingface dataset:
ბურგუნდიის სამეფო

[270px|thumb|ბურგუნდიის სამეფო [1034 წელს
 თეთრი ზოლით აღნიშნულია თანამედროვე სახელმწიფოების საზღვრები]]
**ბურგუნდიის სამეფო** () — შუა საუკუნეების სახელმწიფოებრივი წარმონაქმნი, რომელიც არსებობდა X-XIV საუკუნეებში თანამედროვე სამხრეთ-აღმოსავლეთი საფრანგეთისა (პროვანსის, დოფინეს, სავოიისა და ფრანშ-კონტეს ოლქები) და დასავლეთ შვეიცარიის ტერიტორიაზე. წარმოიქმნა 933 წელს ზემო და ქვემო ბურგუნდიების სამეფოების გაერთიანების შედეგად, ხოლო 1032-1034 წლებში შევიდა საღვთო რომის იმპერიის შემადგენლობაში. მოგვიანებით სამეფო დაიშალა უფრო მცირე ფეოდალურ სამფლობელოებად (მათ შორის უფრო მეტად ცნობილია — პროვანსისა და სავოიას საგრაფოები, ბურგუნდიის პფალცსაგრაფო), რომელთა უდიდესი ნაწილიც დროთა განმავლობაში საფრანგეთს უერთდებოდა. დედაქალაქის ლათინური დასახელების — არლის გამო, ბურგუნდიის სამეფო ასევე ცნობილია სახელწოდებით **არელატი** ან **არელატის სახელმწიფო**.

ბურგუნდიის თანამედროვე ისტორიული ოლქი და რეგიონი არასდროს არ შედიოდა ბურგუნდიის სამეფოს შემადგენლობაში და რჩებოდა საჰერცოგოდ საფრანგეთის მეფის სიუზერენობის ქვეშ.

## ლიტერატურა 
* Арелатское государство // Энциклопедический словарь Брокгауза и Ефрона: В 86 томах (82 т. и 4 доп.). — СПб., 1890—1907.
* Davies, Norman (2011) *Vanished Kingdoms: The History of Half-Forgotten Europe* (ISBN 978-1846143380)

კატეგორია:ბურგუნდიის ისტორია
კატეგორია:საფრანგეთი შუა საუკუნეებში
კატეგორია:ევროპის ყოფილი მონარქიები
სალონიკის ფრონტი

**სალონიკური ფრონტი 1915—1918** — საბრძოლო მოქმედებების ფრონტი, რომელიც წარმოიქმნა პირველი მსოფლიო ომის დროს 1915 წლის ოქტომბერ-ნოემბერში, ანგლო-ფრანგული საექსპედიციო კორპუსის სალონიკში (საბერძნეთის ტერიტორიაზე) ჩამოსხმის შემდეგ.

სწორედ ამ ფრონტზე მოხდა პირველი მსოფლიო ომის დაძმობილება ბულგარელ და რუს ჯარისკაცებს შორის.

## სქოლიო
კატეგორია:პირველი მსოფლიო ომი
კატეგორია:სერბეთის ისტორია
კატეგორია:ჩრდილოეთ მაკედონიის ისტორია
პუკიოსი

250px|მინიატიურა|პუკიოსის შესასვლელი
**პუკიოსი** (; მოდმინარეობს კეჩუას სიტყვიდან და ნიშნავს *წყაროს*) — აკვედუკების ძველი სისტემა პერუში, ქალაქ ნასკას სიახლოვეს. 36 პუკიოსიდან ზოგი დღემდე ფუნქციონირებს და არიდულ უდაბნოს წყლით ამარაგებს. პუკიოსები რუკაზე სრულად დატანილი არაა და ჯოგიერთი მათგანი კი ჯერ არც გათხრილა. 

აკვედუკების აშენების თარიღთან დაკავშირებით მეცნიერებს შორის კამათი მიმდინარეობს. ბევრ მკვლევარს მიაჩნია, რომ ისინი კოლუმბამდელ ხანაში, ახ. წ. 540 წელს, ხანგრძლივი გვალვების საპასუხოდ აშენდა. ამ საკითხთან მიმართებაში, როგორც ესპანეთის იმპერიის შემდგომი, ისე წინა პერიოდის წყაროების ნაკლებობაა. პირველი ჩანაწერები მათი არსებობის შესახებ 1605 თარიღდება და რეხინალდო დე ლისარაგას ეკუთვნის, რომლის წყალობითაც ზოგიერთი ამტკიცებს, რომ ისინი შესაძლოა ესპანელებმა ააშენეს. მიუხედავად ამისა, არ არსებობს არანაირი ტექსტი, რომელიც აღნიშნული ობიექტების აშენებას ესპანელებს მიაწერს. 

თავიანთ წიგნში *„ირიგაცია და საზოგადოება პერუს უდაბნოში“*, კატერინა შრაიბერი და ხოსე ლანჩო როხასი იკვლევენ პუკიოსებს და მიდიან დასკვნამდე, რომ ისინი ესპანელებამდელი ცივილიზაციის მიერაა აშენებული. 

## კავშირი ნასკას ხაზებთან
საწინააღმდეგო მოსაზრებას ავითარებს მეცნიერი დეივიდ ჯონსონი; მას მიაჩნია, რომ ნასკას ხაზებით გამოსახულია იმ წყალშემცველი ფენების რუკები და ისრები, რომლებითაც პუკიოსების სისტემა მარაგდებოდა.

## იხილეთ აგრეთვე
*პერუს არქეოლოგიური ძეგლები

## ლიტერატურა
*Barnes, M (1992). "Dating of Nazca aqueducts", *Nature*, vol. 359.
*Proulx, D (1999). "Nasca Puquios and Aqueducts"
*Johnson, D. "The Water Lines of Nazca"

## სქოლიო
კატეგორია:პერუს არქეოლოგიური ძეგლები
კატეგორია:აკვედუკები
ჩრდილოეთ მაკედონიის სიმბოლოები

მას შემდეგ რაც **ჩრდილოეთმა მაკედონიამ** იუგოსლავიისგან დამოუკიდებლობა მოიპოვა, ქვეყნის ეროვნულ სიმბოლოებში გარკვეული ცვლილებები შევიდა. დროშა ორჯერ შეიცვალა და დღეს მასზე გამოსახულია წითელ ფონზე ყვითელი მზე რვა სხივით, ხოლო გერბ დარჩა იგივე, რაც იუგოსლავიის იყო: მოიხსნა წითელი ვარსკვლავი.

## დროშა 
**ჩრდილოეთ მაკედონიის დროშა** ჩრდილოეთ მაკედონიის რესპუბლიკის ეროვნული სიმბოლოა და წარმოადგენს  მართკუთხედის ფორმის მეწამულ ველს, რომელზეც გამოსახულია ყვითელი მზე რვა სხივით. იგი არის „თავისუფლების ახალი მზე“ (; ეს სიტყვები გამოყენებულია რესპუბლიკის ეროვნულ ჰიმნში). დროშა მიიღეს 1995 წლის 5 ოქტომბერს.

## გერბი 
**ჩრდილოეთ მაკედონიის გერბი** ჩრდილოეთ მაკედონიის რესპუბლიკის ეროვნული სიმბოლოა. მიიღეს 1947 წლის 27 ივლისს. გერბის დიზაინი დაფუძნებულია სსრკ-ის გერბზე. გერბი დაფუძნებულია მხოლოდ პეიზაჟურ მახასიათებლებზე და არ შეიცავს არანაირ ისტორიულ სიმბოლოებს. 

გერბზე გამოსახულია ჩრდილოეთ მაკედონიის უმაღლესი მწვერვალი – მთა კორაბი, წყალი (მდინარე) და მზე;  ასევე ის კულტურები, რომლებიც ჩრდილოეთ მაკედონიაში იზრდება (ხორბალი, ყაყაჩო, თამბაქო და ბამბა). ქვედა ნაწილში კი გამოსახულია ლენტი ეროვნული ორნამენტებით. 

1991 წელს, მას შემდეგ, რაც ჩრდილოეთ მაკედონიამ დამოუკიდებლობა გამოაცხადა, საუბარი დაიწყეს ახალ გერბზე, მაგრამ ყველა ვარიანტი დაიწუნეს და შეინარჩუნეს სოციალისტური მაკედონიის გერბი. 2009 წელს მიიღეს გადაწყვეტილება გერბიდან მოეშორებინათ ხუთქიმიანი ვარსკვლავი, როგორც კომუნიზმის სიმბოლო.

## ჰიმნი 
**დღეს მაკედონიის თავზე** ჩრდილოეთ მაკედონიის ოფიციალური ჰიმნია. ტექსტის ავტორია ვლად მალესკი, მუსიკის ავტორი კი — ტოდორ სკალოვსკი. ჰიმნი დაიწერა 1943 წელს.

მეორე მსოფლიო ომის დასრულების შემდეგ იგი გამოიყენებოდა, როგორც მაკედონიის სოციალისტური რესპუბლიკის ჰიმნი, ხოლო 1992 წელს, იუგოსლავიის დაშლის შემდეგ დამოუკიდებელი ჩრდილოეთ მაკედონიის რესპუბლიკის ჰიმნად გამოცხადდა.

## სქოლიო
სერბეთის იმპერია

[thumb|250px|[სტეფან დუშანი, სერბეთის მეფე (1346—1355)]]

**სერბეთის სამეფო** (), **სერბო-ბერძნული სამეფო** ან (დაახლოებით მისი პირველი პერიოდის დროს) **დუშანის სამეფო** — ეპოქა სერბეთის სახელმწიფოს განვითარებაში, როდესაც მან თავის უზენაეს ძალაუფლებას მიაღწია და საზღვრები თავისი ისტორიის განმავლობაში მაქსიმალურად გააფართოვა. ეს ეპოქა, როგორც წესი, განისაზღვრება სერბეთის მეფე სტეფან დუშანის კორონაციიდან სერბეთის ჯარების მდინარე მარიცაზე განცდილ მარცხამდე, ანუ 1346 წლიდან 1371 წლამდე. სერბეთის სამეფო თავისი დროის ევროპის ერთ-ერთი უძლიერესი სახელმწიფო იყო.

## ლიტერატურა 
* Solovjev, A.V. (1926) Dva priloga proučavanju Dušanove države. Glasnik Skopskog naučnog društva, I, sv. 1-2

## სქოლიო
კატეგორია:სერბეთის ისტორია
კატეგორია:ყოფილი სლავური სახელმწიფოები
კატეგორია:ევროპის ყოფილი იმპერიები
კონცევიჩის სისტემა

**კონცევიჩის სისტემა** — კორეული ენის კირილური ანბანის მეშვეობით ტრანსკრიბირების სისტემური კრებული. ეს სისტემა შეიმუშავა რუსმა აღმოსავლეთმცოდნემ, კორეისტმა ლევ კონცევიჩმა. აღსანიშნავია, რომ ლევ კონცევიჩი ეყრდნობოდა უფრო ადრეულ ტრანსკრიფციას, რომლის შემუშავებასაც ა. ა. ხოლოდოვიჩმა მოჰკიდა ხელი.

ლევ კონცევიჩისეული სისტემა წარმოადგენს კორეული სიტყვების კირილიზების ძირითად სისტემას მთელს აღმოსავლეთ სლავურენოვან (რუსული, უკრაინული და ბელარუსული ენებისთვის) არეალში. დიდი იყო ამ სისტემის გავლენა კირილური ანბანის მქონე სამხრეთსლავურ (სერბული, ბულგარული, მაკედონური) ენათა კორეანიზმების მართლწერათა შექმნისა და ჩამოყალიბების საქმეში.

საქართველოში კორეულ სახელთა და რეალიათა ქართულად გადმოტანა დღესაც კირილური ტრადიციით ხდება.

## ტრანსკრიფცია 
დღესდღეობით სამხრეთ კორეაში, ისევე როგორც ჩრდილოეთ კორეაში ძირითად დამწერლობას წარმოადგენს კორეული დამწერლობა - ჰანგული. თავის დროზე საბჭოთა კორეისტების მიერ შემუშავებული იქნა წესები, რომელთა მიხედვითაც შესაძლებელი გახდა კირილური ანბანის მეშვეობით გადმოეცათ ჰანგულის ბგერათა ჟღერადობა. ლევ კონცევიჩის მიერ გაწეული მუშაობის შედეგად სისტემატიზირებული იქნა ეს წესები.

ჰანგილის სხვა რომანიზებულ სისტემათაგან განსხვავებით კონცევიჩის სატრანსკრიფციო სისტემაში განსაკუთრებული ყურადღება იმას კი არა ექცევა, თუ როგორ იწერება ესა თუ ის ასო, არამედ სმენადობას, ბგერათა ჟღერადობას (ფონეტიკური ტრანსკრიფცია).

შენიშვნები:
# ასო-ნიშანი ㅇ მარცვლის დასაწყისში არ წაიკითხება.
# დიდი ასო-ნიშნებით წერა რუსული ტრანსკრიფციისთვის ბგერათა გადმოცემის მთავარი მეთოდია.
# ორ დეფისს შორის გაკეთებული ჩანაწერი არის შუა სიტყვაში ხმოვნებს შორის, ანდა სონორული თანხმოვნების (М, Н, НЪ, ЛЬ и Р) შემდეგ ასო-ბგერის ტრანსკრიფცია.
# დეფისის შემდეგ ჩანაწერი არის ასო-ნიშნის ტრანსკრიფცია სიტყვის, ან მარცვლის ბოლოში.

## იხილეთ აგრეთვე 
* ხოლოდოვიჩის სისტემა
* ალექსანდრე ხოლოდოვიჩი
* პალადიუსის სისტემა
* პოლივანოვის სისტემა
* ჰიდეჰიკო ნაკაძავა
* ვიეტნამურ-რუსული ტრანსკრიფცია‎

## ლიტერატურა 
*  კორეულ სახელთა, სახელწოდებათა და ცნებათა გადმოცემის წესები ძველი კორეული დამწერლობის ძეგლთა თარგმანების გამოცემისას. 
*  კორეულ სიტყვათა და საკუთარ სახელთა რუსული და ლათონური სატრანსკრიფციო სისტემები. 
*  რაჩკოვი, გ.ე.: კორეული ენის რუსული ტრანსკრიფციის პრობლემათა შესახებ. 

*
*
*
კატეგორია:კირილიცა
*
*
*
კორონაცია

[thumb|250px|[ჟან ფუკე. „შარლ VI შლეგის კორონაცია რეიმის ტაძარში (4 ნოემბერი 1380 წელი)“]]
**კორონაცია**, *გვირგვინის დადგმა* — ფორმალური პროცედურა, რომელიც სიმბოლურად განასახიერებს მონარქის მიერ ძალაუფლებისა და მისი ატრიბუტების (ტახტი, გვირგვინი, სკიპტრა და ა.შ.) მიღებას. არ შეესაბამება მეფობის პერიოდის დაწყებას (წონამორბედის სიკვდილს ან ჩამოგდებას, მეფედ არჩევას). ევროპულ ქრისტიანულ კულტურაში კორონაცია არის რელიგიური ცერემონია, რომელსაც თან ახლავს მირონცხების რიტუალი (ძველაღთქმური წარმომავლობის). ამგვარად, რიტუალს განსაკუთრებული მნიშვნელობა აქვს: ღმერთის მიერ მეფობაზე კურთხევა, სახელმწიფოსთან მისტიკური დანიშვნა და ა.შ.

## რესურსები ინტერნეტში 
* 

კატეგორია:მონარქია
კატეგორია:სამართლის ისტორია
სერგეი ნიგოიანი

**სერგეი ნიგოიანი** (, ; დ. 2 აგვისტო 1993, ბერეზნოვატოვკა — გ. 22 იანვარი 2014, კიევი) —  ევრომაიდანის ერთ-ერთი მონაწილე. 

დაიბადა 1993 წელს დნეპროპეტროვსკის ოლქის სოფელ ბერეზნოვატოვკაში, მთიანი ყარაბაღიდან დევნილი სომეხის ოჯახში. 2011 წელს ჩააბარა დნეპროდერჟინსკის ფიზიკური აღზრდის კოლეჯში, საიდანაც გარიცხეს 2013 წელს. აქტიურად იყო დაკავებული კარატეთი. გატაცებული იყო რადიოტექნიკით. 2013 წლის 8 დეკემბრიდან დაწყებული იყო ევრომაიდანის ერთ-ერთი აქტიური წევრი. იმავე წლის დეკემბერში ბარიკადების ფონზე ჩაწერა ვიდეო, სადაც წაიკითხა ტარას შევჩენკოს პოემა „კავკასია“. 2014 წლის 22 იანვარს მოკლეს უკრაინაში მიმდინარე საპროტესტო აქციების დროს კიევში გრუშევსკის ქუჩაზე. დაკრძალეს სოფელ ბერეზნოვატოვკაში, უკრაინის ჰიმნის ფონზე.

## სქოლიო
კატეგორია:დაბადებული 2 აგვისტო
კატეგორია:დაბადებული 1993
კატეგორია:გარდაცვლილი 22 იანვარი
კატეგორია:გარდაცვლილი 2014
კატეგორია:ევრომაიდანი
კატეგორია:კიევში გარდაცვლილები
ბექა კაკუშაძე

**ბექა კაკუშაძე** (დ. 18 დეკემბერი, 1994, თბილისი) — ქართველი ფეხბურთელი, წყალტუბოს „სამგურალის“ ნახევარმცველი.

## ტიტულები 
* უმაღლესი ლიგა მეორე ადგილი (1): 2013/2014

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

კატეგორია:დაბადებული 1994
კატეგორია:დაბადებული 18 დეკემბერი
კატეგორია:ქართველი ფეხბურთელები
კატეგორია:ქუთაისის ტორპედოს ფეხბურთელები
კატეგორია:ზესტაფონის ფეხბურთელები
კატეგორია:წყალტუბოს სამგურალის ფეხბურთელები
კატეგორია:გაგრას ფეხბურთელები‎
კატეგორია:ვიტ ჯორჯიას ფეხბურთელები‎
კატეგორია:ქობულეთის შუქურას ფეხბურთელები‎
იმპერიის კამერალური სასამართლო

200px|thumb|უზენაესი საიმპერიო სასამართლოს სხდომა, 1750

**იმპერიის კამერალური სასამართლო** () — საღვთო რომის იმპერიის უმაღლესი სასამართლო ორგანო, რომელიც შეიქმნა „საიმპერიო რეფორმის“ ფარგლებში, 1495 წელს. სასამართლოს შტაბ-ბინა მდებარეობდა ქალაქ ვეცლარში.

იმპერიის კამერალური სასამართლო განიხილავდა უდაბლესი ინსტანტიების სასამართლოების გადაწყვეტილებების აპელაციებსა და კასაციებს, ასევე დავებს იმპერიის სუბიექტებს შორის (საერო და საეკლესიო სამთავროები, იმპერიის რაინდები, თავისუფალი ქალაქები), იმპერიაში შემავალი სახელმწიფოების წარჩინებული წოდებების წარმომადგენლებსა და მონარქებს შორის, აგრეთვე საჩივრებს იმპერატორის მოქმედებებზე. სასამართლოს იურისდიქციიდან გამოირიცხა დავები მთავრებთან, რომლებსაც ჰქონდათ პრივილეგია **non appellando** (იმპერიის ორგანოებში მათი მოქმედებების გასაჩივრების აკრძალვა, მაგალითად — ავსტრიის ერცჰერცოგები 1453 წლიდან, კურფიურსტები 1648 წლიდან), ასევე სისხლის სამართლის საქმეები, გარდა იმ შემთხვევებისა, როდესაც ირღვეოდა საბაზო პროცესუალური ნორმები.

## რესურსები ინტერნეტში 
* იმპერიის კამერალური სასამართლოს სამეცნიერო-კვლევითი საზოგადოება
* იმპერიის კამერალური სასამართლოს მუზეუმი და კვლევითი ცენტრი 

კატეგორია:საღვთო რომის იმპერია
კატეგორია:გერმანიის სამართლის ისტორია
საიმპერიო რეფორმა

**საიმპერიო რეფორმა** () — ერთობლიობა ღონისძიებებისა, რომლებიც მიმართული იყო საღვთო რომის იმპერიის მართვის სისტემის რეფორმაციისკენ, რომელიც 1495 წელს დამტკიცდა იმპერიის რაიხსტაგის მიერ ვორმსში, ხოლო 1500 წელს შეივსო აუგსბურგის რაიხსტაგის მიერ. რეფორმას საფუძვლად დაედო იმპერატორ მაქსიმილიან I-ის შემოთავაზება. საიმპერიო რეფორმა საფუძვლად დაედო ახალი დროის იმპერიის სახელმწიფო აპარატს და, 1648 წლის ვესტფალიის ზავის მდგომარეობასთან ერთად, 1806 წელს საღვთო რომის იმპერიის არსებობის შეწყვეტამდე გადამწყვეტი იყო გერმანიის სახელმწიფოთაშორისი კავშირების სისტემაში.

## ლიტერატურა 
* Heinz Angermeier: *Die Reichsreform. 1410–1555. Die Staatsproblematik in Deutschland zwischen Mittelalter und Gegenwart*. Beck, Munich, 1984, ISBN 3-406-30278-5 (Likewise: Munich, Univ., Diss., 1954).
* Mattias G. Fischer: *Reichsreform und „Ewiger Landfrieden“. Über die Entwicklung des Fehderechts im 15. Jahrhundert bis zum absoluten Fehdeverbot von 1495*. Scientia-Verlag, Aalen, 2007, ISBN 978-3-511-02854-1 (*Untersuchungen zur deutschen Staats- und Rechtsgeschichte* Neue Folge 35) Likewise: Göttingen, Univ., Diss., 2002.
* Hermann Heimpel: *Studien zur Kirchen- und Reichsreform des 15. Jahrhunderts.* Winter, Heidelberg, 1974, ISBN 3-533-02338-9 (*Sitzungsberichte der Heidelberger Akademie der Wissenschaften, Philosophisch-Historische Klasse* 1974, 1).
* Victor von Kraus: *Das Nürnberger Reichsregiment. Gründung und Verfall. 1500–1502. Ein Stück deutscher Verfassungs-Geschichte aus dem Zeitalter Maximilians. Nach archivalischen Quellen dargestellt*. Wagner, Innsbruck, 1883 (Neudruck: Scientia-Verlag, Aalen, 1969).
* Karl-Friedrich Krieger: *König, Reich und Reichsreform im Spätmittelalter*. 2nd revised edition. Oldenbourg, Munich, 2005, ISBN 3-486-57670-4 (*Enzyklopädie Deutscher Geschichte* 14). Contains a comprehensive bibliography.

კატეგორია:საღვთო რომის იმპერია
კატეგორია:XV საუკუნე
კატეგორია:XVI საუკუნე
გლენ კლოუზი

**გლენ კლოუზი** (; დ. 19 მარტი, 1947 ) — ამერიკელი კინოს, ტელევიზიისა და თეატრის მსახიობი. კარიერა დაიწყო 1974 წელს ბროდვეიზე. პირველი კინოროლი მიიღო 1982 წელს.

## ფილმოგრაფია
## რესურსები ინტერნეტში
* 
* Glenn Close at Emmys.com 

კატეგორია:ამერიკელი მსახიობები
კატეგორია:დაბადებული 1947
კატეგორია:დაბადებული 19 მარტი
კატეგორია:ოქროს გლობუსის გამარჯვებულები
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
Privilegium Maius

**„Privilegium Maius“** (; 1358) — რომისა და საღვთოს რომის იმპერიის იმპერატორის ყალბი წერილებისა და ბრძანებების კრებული, რომლებიც განსაკუთრებულ უფლებებს ანიჭებდა ავსტრიის მონარქებს და ამტკიცებდა ავსტრიის სახელმწიფოს ფაქტობრივ დამოუკიდებლობას გერმანიისგან. კრებული შედგა 1358 წელს ავსტრიის ჰერცოგის, რუდოლფ IV-ის მიერ (1358-1365). „Privilegium Maius-ში“ პირველად არის მოხსენიებული ავსტრიის მმართველების ახალი ტიტული — ერცჰერცოგი.

## ლიტერატურა 
* *Митрофанов, П.* История Австрии с древнейших времён до 1792 г. — М., 2003
* *Пристер, Е.* Краткая история Австрии. — М., 1952
* *Шимов, Я.* Австро-Венгерская империя. — М., 2003

კატეგორია:ავსტრიის ისტორია
კატეგორია:1358
კატეგორია:საღვთო რომის იმპერია
Constitutio Criminalis Carolina

thumb|200px|პირველი გვერდი
**კაროლინა** (, შემოკლებით C.C.C., გერმანული სახელწოდება — , შემოკლებით P.G.O.) — 1532 წელს მიღებული და 1533 წელს გამოცემული გერმანელი ერის საღვთო რომის იმპერიის დანაშაულებრივ-სამართლებრივი დადგენილება. სახელწოდება მიიღო იმპერატორ კარლ V-ის პატივსაცემად (1519-1555).

კაროლინას მიზანი იყო ადგილობრივ სასამართლოებში სისხლის სამართლის საქმეების მოწესრიგება. ეს დადგენილება წარმოადგენს XVI საუკუნის სისხლის სამართლის კანონმდებლობის ერთ-ერთ ყველაზე სრულ კოდექსს. მთელი კოდექსი აგებულია ბრალის პრეზუმპციაზე, ანუ ბრალდებულს თავად უნდა დაემტკიცებინა საკუთარი უდანაშაულობა.

იგი გამოიცა გერმანიაში გლეხების ომის დამთავრებიდან სამი წლის შემდეგ, გამოირჩეოდა სიმკაცრით, დასჯის ნორმების სისასტიკითაც კი. მოქმედებდა XVIII საუკუნის ბოლომდე.

## რესურსები ინტერნეტში 
* Каролина, уголовное уложение императора Карла // ბროკჰაუზისა და ეფრონის ენციკლოპედიური ლექსიკონი: 86 ტომად (82 ტ. და 4 დამ.). — СПб., 1890—1907.
* Каролина — уголовно-судебное уложение Карла V 

კატეგორია:გერმანიის სამართლის ისტორია
კატეგორია:საღვთო რომის იმპერია
მიწის ზავი

**მიწის ზავი**, *სამშვიდობო შეთანხმება*  (; ) — საღვთო რომის იმპერიაში კონფლიქტების გადასაჭრელად სამხედრო ძალის გამოყენების საკანონმდებლო აკრძალვა. იმპერატორების გადაწყვეტილება მიწის ზავის მიღებასთან დაკავშირებით მიზნად ისახავდა საზოგადოებრივი წესრიგისა და იმპერიის ტერიტორიაზე კერძო ომების დაუშვებლობის უზრუნველყოფას. მიწის ზავის დამრღვევები ექვემდებარებოდნენ საიმპერიო აღკვეთასა და სამფლობელოების კონფისკაციას. 1495 წელს საღვთო რომის იმპერიის რაიხსტაგმა მიიღო „მუდმივი მიწის ზავი“ () ერთიანი საიმპერიო კონსტრუქციის ფარგლებში იმპერიის წარჩინებული წოდებების წარმომადგენლების თანაცხოვრების საბაზო პრინციპის როლში. მიუხედავად იმისა, რომ კონფლიქტების გადასაჭრელად სამხედრო ძალის გამოყენების პრაქტიკის ბოლომდე აღმოფხვრა მაინც ვერ მოხერხდა, მიწის ზავის სისტემამ მნიშვნელოვანი როლი ითამაშა იმპერიის ინსტიტუტების ფუნქციონირების ეფექტურობის ხელშეწყობასა და იმპერიის ერთიანობის უზრუნველყოფაში, ასევე შუა საუკუნეებისა და ახალი ეპოქის გერმანიაში მშვიდობის შენარჩუნებაში.

## რესურსები ინტერნეტში 
* 1103 წლის მიწის ზავი ჰაინრიხ IV-ის მოგუნტინის საიმპერიო შეთანხმება   
* ფრიდრიხ I ბარბაროსას 1152 წლის მიწის ზავი  
* 1235 წლის მიწის ზავი ფრიდრიხ II-ის იმპერიის მიწის ზავი  
* მაქსიმილიან I-ის 1495 წლის მიწის ზავი  

## ლიტერატურა 
* Angermeier H. Deutsche Reichstagsakten. Deutsche Reichstagsakten unter Maximilian I. Band 5: Reichstag von Worms 1495. — Vandenhoeck + Ruprecht, 1981. ISBN 3-525-35406-1.
* Gotthard A. Das Alte Reich 1495—1806. Wissenschaftliche Buchgesellschaft. — Darmstadt, 2003. ISBN 3-534-15118-6.
* Wadle E. Der Ewige Landfriede von 1495 und das Ende der mittelalterlichen Friedensbewegung. // 1495 — Kaiser, Reich, Reformen. Der Reichstag zu Worms. (Ausstellung des Landeshauptarchivs Koblenz in Verbindung mit der Stadt Worms zum 500jährigen Jubiläum des Wormser Reichstags von 1495)

კატეგორია:საღვთო რომის იმპერია
კატეგორია:გერმანიის სამართლის ისტორია
კატეგორია:სამართალი შუა საუკუნეებში
ნადიმი ყვავებისთვის

***ნადიმი ყვავებისთვის*** () — მეოთხე წიგნი ეპიკური ფენტეზის ჟანრის რომანების სერიაში „ყინულისა და ცეცხლის სიმღერა“, რომლის ავტორია ჯორჯ რეიმონდ რიჩარდ მარტინი. წიგნი პირველად გამოიცა 2005 წლის 17 ოქტომბერს დიდ ბრიტანეთში, ამერიკული გამოცემა კი იმავე წლის 8 ნოემბერს შედგა.

2005 წლის მაისში მარტინმა განაცხადა, რომ დაუსრულებელი ნამუშევრის დიდი მოცულობის გამო, მან და მისმა გამომცემლებმა გადაწყვიტეს, რომ ის ორ ნაწილად გაეყოთ. უბრალოდ შუაზე გაყოფის ნაცვლად, მარტინმა მასალა გაყო პერსონაჟებისა და მოქმედებების ადგილების მიხედვით. შედეგად სერიის მეოთხე და მეხუთე წიგნებში მოქმედება პარალელურად მიმდინარეობს. ფენტეზის მწერლებს შორის ეს მანამდე მხოლოდ რობერტ ჯორდანმა და ნილ გემანმა შეძლეს. 2006 წელს რომანი ნომინირებული იყო ჰიუგოსა და ლოკუსის ჯილდოებზე.

## თხრობა 
წიგნი მოთხრობილია 12 პერსონაჟის პერსპექტივიდან. წინა რომანებისგან განსხვავებით, მათ შორის რამდენიმე მეორეხარისხოვანი პერსონაჟია. ასევე, დამატებითი ეპიზოდური პერსონაჟის თვალთახედვითაა გადმოცემული პროლოგი.

* პროლოგი: პეიტი — შეგირდი ოლდტაუნის ციტადელში.
* სერსეი ლანისტერი — შვიდი სამეფოს რეგენტი.
* სერ ჯეიმი ლანისტერი — მეფის გვარდიის მეთაური.
* ბრიენ ტარსელი — ახალგაზრდა მებრძოლი ქალი, რომელიც ეძებს სანსა და არია სტარკებს.
* სანსა სტარკი — თავს ასაღებს პეტირ ბეილიშის ბუშ ქალიშვილად, ალაინ სტოუნად (ასეა მისი ზოგი თავის სათაური).
* არია სტარკი — შემდგომში „არხების კეტი“, იმალება ბრაავოსში.
* სემველ ტარლი — ლორდი რენდილ ტარლის მშიშარა ვაჟი, ღამის ებგურის კაცი. 
* რკინის კუნძულებზე:
** The Prophet, The Drowned Man: აერონ გრეიჯოი — დამხრჩვალი ღმერთის მსახური, რკინის კუნძულების მეფის, ბალონ გრეიჯოის უმცროსი ძმა.
** კრაკენის ქალიშვილი: პრინცესა აშა გრეიჯოი — მეფე ბალონის ქალიშვილი.
** რკინის კაპიტანი, მოალაფე: პრინცი ვიქტარიონ გრეიჯოი — რკინის ფლოტის კაპიტანი, მეფე ბალონის უმმცროსი ძმა
* დორნში:
** მცველთა კაპიტანი: არეო ჰოტა — დორნის პრინცის, დორან მარტელის დაცვის უფროსი
** The Soiled Knight: სერ ერის ოუკჰარტი — მეფის გვარდიის რაინდი
**გამდედოფლებელი, პრინცესა კოშკში: არიან მარტელი — პრინცი დორანის ქალიშვილი და მემკვიდრი

## რესურსები ინტერნეტში 
* ნადიმი ყვავებისთვის Goodreads-ზე
* ნადიმი ყვავებისთვის *ყინულისა და ცეცხლის ვიკიზე*
* ნადიმი ყვავებისთვის ჯორჯ მარტინის ოფიციალურ საიტზე
## სქოლიო 
კატეგორია:ჯორჯ რ. რ. მარტინის ნაწარმოებები
კატეგორია:ყინულისა და ცეცხლის სიმღერის წიგნები
კატეგორია:2005 წლის რომანები
ცეკვა დრაკონებთან

***ცეკვა დრაკონებთან*** () — მეხუთე წიგნი ეპიკური ფენტეზის ჟანრის რომანების სერიაში „ყინულისა და ცეცხლის სიმღერა“, რომლის ავტორია ჯორჯ რეიმონდ რიჩარდ მარტინი. წიგნი გამოიცა 2011 წლის 12 ივლისს. თავდაპირველად, ჯერ კიდევ მაშინ, როდესაც მარტინი სერიის ტრილოგიად გამოშვებას აპირებდა, *ცეკვა დრაკონებთან* ტრილოგიის დასკვნითი ნაწილის სათაური უნდა ყოფილიყო. ზოგ ქვეყანაში წიგნი ორ ნაწილად გამოიცა, რომლებიც დასათაურებული იყო, როგორც *ოცნებები და მტვერი* და *ნადიმის შემდეგ*.

წიგნის თავთა ნაწილი მეოთხე ნაწილისთვის იყო განკუთვნილი, თუმცა მარტინმა ეს უკანასკნელი დაუსრულებელი ნამუშევრის დიდი მოცულობის გამო ორ ნაწილად გაყო პერსონაჟებისა და მოქმედებების ადგილების მიხედვით. შედეგად, სერიის მეოთხე და მეხუთე წიგნებში მოქმედება პარალელურად მიმდინარეობს.

*ცეკვა დრაკონებთან* იყო მეორე რომანი სერიაში, რომელმაც პირველი პოზიცია დაიკავა *The New York Times*-ის ბესტსელერთა სიაში. გამოცემიდან რამდენიმე კვირაში, წიგნი პირველ პოზიციაზე აღმოჩნდა Publisher's Weekly-სა და USA Today-ის ბესტსელერთა სიებში. 2012 წელს ის ასევე ნომინირებული იყო ჰიუგოსა და ლოკუსის ჯილდოებზე.

## რესურსები ინტერნეტში 
* ცეკვა დრაკონებთან Goodreads-ზე
* ცეკვა დრაკონებთან *ყინულისა და ცეცხლის ვიკიზე*
* ცეკვა დრაკონებთან ჯორჯ მარტინის ოფიციალურ საიტზე

## სქოლიო 
კატეგორია:ჯორჯ რ. რ. მარტინის ნაწარმოებები
კატეგორია:ყინულისა და ცეცხლის სიმღერის წიგნები
კატეგორია:2011 წლის რომანები
დეივიდ მორსი

**დეივიდ მორსი** (; დ. 11 ოქტომბერი, 1953) — ამერიკელი მსახიობი, რეჟისორი, მომღერალი და მწერალი. ცნობილი გახდა 1980-იან წლებში სერიალში მონაწილეობით.

## ფილმოგრაფია 
## რესურსები ინტერნეტში 
* 
* David Morse  at the Internet Off-Broadway Database

კატეგორია:ამერიკელი მსახიობები
კატეგორია:დაბადებული 1953
კატეგორია:ოსკარის მფლობელი კინომსახიობები
კატეგორია:დაბადებული 11 ოქტომბერი
კატეგორია:მსახიობები ანბანის მიხედვით
კატეგორია:ცოცხალი ადამიანები
იმპერიის ოლქი

მინი|300px|იმპერიის ოლქები XVI საუკუნის დასაწყისში

**იმპერიის ოლქი** () — ადმინისტრაციული წარმონაქმნი საღვთო რომის იმპერიის შემადგენლობაში, რომელიც წარმოადგენდა იმპერიის ყველა მსხვილი ისტორიული რეგიონის სახელმწიფოებრივი წარმონაქმნების სამხედრო-საფინანსო მიზნით გაერთიანებას. ასეთი გაერთიანებები ასევე იქმნებოდა წესრიგის შენარჩუნების ეფექტურობისა და სახელმწიფოთაშორისი კონფლიქტების მოგვარების მიზნით. ყველა ის სახელმწიფო, რომელიც შედიოდა ოლქის შემადგენლობაში, ინარჩუნებდა თავის სუვერენიტეტს.

## რესურსები ინტერნეტში 
*  .

კატეგორია:საღვთო რომის იმპერია
კატეგორია:ადმინისტრაციულ-ტერიტორიული ერთეულები
LOUDspeakers

**LOUDspeakers** — ქართული როკ-ჯგუფი. ჩამოყალიბდა 2009 წელს.

## ისტორია
ჯგუფი შეიქმნა 2009 წელს. დამაარსებელი წევრები იყვნენ ალეკო დოლიძე (კლავიში) და ლევან ცხვარაძე (გიტარა, ვოკალი). ამავე წელს ჯგუფს შეუერთდა ბას-გიტარისტი ლევან მამალაძე. ამის შემდეგ ჯგუფმა რამდენიმე დემო ჩანაწერი გააკეთა კოტე კალანდაძის სტუდიაში. მათ შორის იყო Time To, In This World, Higher და Questions.

პირველი კონცერტი LOUDspeakers-მა თბილისის როკ-კლუბში გამართა, 2010 წლის 30 იანვარს; დრამზე სანდრო ჟღენტმა დაუკრა.

ამის შემდეგ ჯგუფი აგრძელებს ჩანაწერების კეთებას კოტე კალანდაძესთან. გამოიცვალა რამდენიმე დრამერი (ოთარ გურგენიძე, ზურა მჭედლიშვილი) სანამ საბოლოოდ, 2010 წლის მაისში, დათო ცომაია არ შეუერთდა.

აღნიშნული შემადგენლობით ჯგუფი კონცერტზე პირველად 2010 წლის 7 ივლისს წარდგა, მოძრაობის თეატრის ეზოში. ამის შემდეგ ჯგუფმა აქტიური საკონცერტო მოღვაწეობა დაიწყო. LOUDspeakers-მა მონაწილეობა ასევე მიიღო Altervision 2010/Newcomers-ზე, სადაც ის ერთ-ერთ გამარჯვებულად დაასახელეს. პირველი სოლო-კონცერტი  2011 წლის თებერვალში მაგთი კლუბში გაიმართა. ეს ბოლო კონცერტი იყო, სადაც ჯგუფთან ერთად მისი ერთ-ერთი დამაარსებელი ალეკო დოლიძე უკრავდა.

იმავე წლის აპრილში, ალეკო დოლიძე ჯგუფიდან წავიდა პირადი მიზეზების გამო. მიუხედავად ამისა, LOUDspeakers-ს არ შეუწყვეტია მუშაობა და დაახლოებით 2 თვის შემდეგ კლავიშის ვაკანტურ პოზიციაზე სანდრო წიკლაური აიყვანა.

საბოლოო შემადგენლობა მსმენელის წინაშე პირველად Tbilisi Open Air 2011-ზე წარდგა.

ჯგუფი ხშირად უკრავს საქართველოში ჩატარებულ ფესტივალებზე (მათ შორის Tbilisi Open Air და OASIS Festival Mtskheta 2013)

2015 წლის მარტში გამოვიდა ჯგუფის მეორე ალბომი „Lighthouse“.

## დისკოგრაფია 
;სტუდიური ალბომები
* Lighthouse (2015)

## რესურსები ინტერნეტში 
* ოფიციალური გვერდი Facebook-ზე
* soundcloud-ზე

## სქოლიო 
კატეგორია:ქართული ალტერნატიული როკ-ჯგუფები
კატეგორია:2009 წელს ჩამოყალიბებული ჯგუფები
ბაჭია, გაიქეცი

**ბაჭია, გაიქეცი** () — ჯონ აპდაიკის რომანი, გამოქვეყნდა 1960 წელს. ნაწარმოები ასახავს 26 წლის ჰარი ენგსტრომის ცხოვრების სამ თვეს, რომელიც ცდილობს უსიყვარულო ქორწინებას და მოსაწყენ სამსახურს გაექცეს. 

„ბაჭია, გაიქეცი“ კურდღლის სერიის პირველი წიგნია. მისი მომდევნო ნაწილებია: „ბაჭია ბრუნდება“, „ბაჭია მდიდრდება“ და „ბაჭია ისვენებს“. ამ სერიაში აპდაიკი XX საუკუნის II ნახევრის აშშ-ის უმთავრესი მოვლენების ფონზე ბაჭიას მიერ ცხოვრების დაუღალავ ძიებას კომიკური და რეტროსპეტული მიდგომით ასახავს. 

## სიუჟეტი
მთავარ გმირი 26 წლის ჰარი ენგსტრომი, მეტსახელად ბაჭია, სკოლაში სწავლისას ცნობილი კალათბურთელი იყო. რომანში აღწერილია მისი ცხოვრების 5 თვე. ბაჭია დაოჯახებულია, მეუღლე და ვაჟიშვილი ჰყავს, მეორე შვილსაც ელოდება, მაგრამ ბედნიერი არ არის. მისი ცოლი სვამს, თვითონ მოსაწყენ სამუშაოზე მუშაობს, ცოლის მშობლები ალმაცერად უყურებენ სიძეს. ბაჭიამ იცის, რომ რაღაც უნდა შეცვალოს, სახლიდან მიდის და ორი თვის განმავლობაში მეძავთან ერთად ცხოვრობს. შემდეგ ბაჭია შინ ბრუნდება, მაგრამ მეორე შვილი, ახალშობილი ეღუპება.

## რესურსები ინტერნეტში
* *Rabbit, Run*  study guide, themes, quotes, teachers' guide
* *Rabbit, Run Map* 
* Original *New York Times* review "You Cannot Really Flee" by David Boroff, November 6, 1960, pg. BR4

კატეგორია:1960 წლის რომანები
კატეგორია:ამერიკული რომანები
კატეგორია:XX საუკუნის ამერიკული რომანები
ოსკარის მე-5 დაჯილდოება

**ოსკარის მე-5 დაჯილდოების ცერემონია** — საუკეთესო ფილმებისა და კინოხელოვანების მე-5 დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 1932 წლის 18 ნოემბერს და მასში მონაწილეობა მიიღეს 1931 წლის 1 აგვისტოდან 1932 წლის 31 ივლისამდე გამოსულმა საუკეთესო ფილმებმა. დაჯილდოება გაიმართა სასტუმრო ამბასადორში, ლოს-ანჯელესი. შოუს უმასპინძლა კონრად ნეიჯელმა, რომელიც მანამდე ორი წლის წინ უძღვებოდა ოსკარის მესამე დაჯილდოებას.

ცერემონიაზე აკადემიამ გასცა ჯილდოები 12 კატეგორიაში. აკადემიამ პირველად შემოიღო ჯილდოები მოკლემეტრაჟიანი და ანიმაციური ფილმებისთვის. უოლტ დისნეიმ სპეციალურად ცერემონიისთვის შექმნა მოკლემეტრაჟიანი ანიმაციური სურათი *ნომინანტთა აღლუმი*.

საუკეთესო სურათის ნომინაციის გამარჯვებული *Grand Hotel* გახდა ერთადერთი გამარჯვებული ფილმი, რომელიც სხვა არც ერთ კატეგორიაში არ იყო ნომინირებული. ყველაზე მეტი, 4 ნომინაცია დაიმსახურეს ფილმებმა *ეროუსმითი* და *The Champ*. ორ-ორი ჯილდო აიღეს ფილმებმა *Bad Girl* და *The Champ*.

ახალი კატეგორიის, საუკეთესო მოკლეტრაჟიანი ანიმაციური ფილმის გამარჯვებული *Flowers and Trees* გახდა პირველი ფერადი ოსკაროსანი ფილმი.
## გამარჯვებულები და ნომინანტები 
## რესურსები ინტერნეტში 
*ოსკარის მონაცემთა ბაზა 

## სქოლიო 
კატეგორია:ოსკარის დაჯილდოების ცერემონიები
სახელმწიფო შესყიდვა

**სახელმწიფო შესყიდვა** (), *საჯარო შესყიდვა* — საჯარო დაწესებულებების მიერ საქონლის, მომსახურების ან სამშენებლო სამუშაოს შესყიდვა სპეციალური პროცედურების გამოყენებით.

## სახელმწიფო შესყიდვები საქართველოში
სახელმწიფო შესყიდვები საქართველოში წესრიგდება „სახელმწიფო შესყიდვების შესახებ“ საქართველოს კანონით. ამ კანონის თანახმად, სახელმწიფო შესყიდვა არის კანონით დადგენილ შემთხვევებში ელექტრონული ან სხვა საშუალებების გამოყენებით შემსყიდველი ორგანიზაციის მიერ ნებისმიერი საქონლის, მომსახურებისა და სამშენებლო სამუშაოს შესყიდვა, რომელიც ფინანსდება საქართველოს სახელმწიფო ბიუჯეტისა და სახელმწიფო ბიუჯეტში კონსოლიდირებული სახსრებით, ავტონომიური რესპუბლიკებისა და ადგილობრივი თვითმმართველი ერთეულის ბიუჯეტის სახსრებით, საქართველოს სახელმწიფო ბიუჯეტის, ავტონომიური რესპუბლიკებისა და ადგილობრივი თვითმმართველი ერთეულების დაფინანსებაზე მყოფი ორგანიზაციებისა და დაწესებულებების სახსრებით, საჯარო სამართლის იურიდიული პირის (გარდა წევრობაზე დაფუძნებული საჯარო სამართლის იურიდიული პირებისა და რელიგიური გაერთიანებებისა) სახსრებით, აგრეთვე იმ საწარმოს სახსრებით, რომლის აქციათა ან წილის 50%-ზე მეტს ფლობს სახელმწიფო ან ადგილობრივი თვითმმართველობის ორგანო.

## იხილეთ აგრეთვე
* სახელმწიფო შესყიდვების სააგენტო

## ლიტერატურა
* 

## რესურსები ინტერნეტში 
* სახელმწიფო შესყიდვების სააგენტოს ვეგვერდი
* [Public procurement – ეკონომიკური თანამშრომლობისა და განვითარების ორგანიზაციის(https://ka.wikipedia.org/wiki/%E1%83%94%E1%83%99%E1%83%9D%E1%83%9C%E1%83%9D%E1%83%9B%E1%83%98%E1%83%99%E1%83%A3%E1%83%A0%E1%83%98_%E1%83%97%E1%83%90%E1%83%9C%E1%83%90%E1%83%9B%E1%83%A8%E1%83%A0%E1%83%9D%E1%83%9B%E1%83%9A%E1%83%9D%E1%83%91%E1%83%98%E1%83%A1%E1%83%90_%E1%83%93%E1%83%90_%E1%83%92%E1%83%90%E1%83%9C%E1%83%95%E1%83%98%E1%83%97%E1%83%90%E1%83%A0%E1%83%94%E1%83%91%E1%83%98%E1%83%A1_%E1%83%9D%E1%83%A0%E1%83%92%E1%83%90%E1%83%9C%E1%83%98%E1%83%96%E1%83%90%E1%83%AA%E1%83%98%E1%83%90) (OECD) ვებგვერდის განყოფილება საჯარო შესყიდვების შესახებ]
* [Public procurement – ევროკომისიის(https://ka.wikipedia.org/wiki/%E1%83%94%E1%83%95%E1%83%A0%E1%83%9D%E1%83%99%E1%83%9D%E1%83%9B%E1%83%98%E1%83%A1%E1%83%98%E1%83%90) (EC) ვეგვერდის განყოფილება საჯარო შესყიდვების შესახებ]

## სქოლიო
კატეგორია:საჯარო სამართალი კატეგორია:ეკონომიკა
ვიეტნამურ-რუსული ტრანსკრიფცია

ვიეტნამური ენიდან საკუთარი სახელებისა და უთარგმნელი რეალიების გადმოსაცემად რუსულ ენაში გამოიყენებენ არა ლათინიზირებულ, არამედ საკუთარ, რუსულ პრაქტიკულ ტრანსკრიფციას. ვიეტნამურის პრაქტიკული ტრანსკრიფციის წესების ყველაზე უფრო ვრცელი ვერსია შემუშავებული იქნა საბჭოთა კავშირის გეოდეზიისა და კარტოგრაფიის ცენტრალური სამეცნიერო-კვლევითი ინსტიტუტის მიერ, ხოლო დამტკიცებულ იქნა 1973 წელს.

## რეგიონალური განსხვავებები 
ვიეტნამური ენის სხვადასხვა დიალექტების ფონოლოგია არსებითად განსხვავდება ერთმანეთისაგან. ყველაზე გავრცელებულად ითვლება ჰანოისა (ჩრდილოური) და ჰოშიმინის (საიგონის, სამხრეთული) დიალექტების წარმოთქმითი ნორმები. თუმცა რუსულ-ვიეტნამური პრაქტიკული ტრანსკრიფცია იყენებს ძირითადად ჩრდილო-ცენტრალურ წარმოთქმას, რომელშიც კონსონანტური ფონემების ყველაზე დიდი რაოდენობაა.

## ვიეტნამურ-რუსული ტრანსკრიფცია 
### პრაქტიკული ტრანსკრიფციის ცხრილი 
ერთი ხაზსზედა და ოთხი ხაზსქვედა ნიშანი, რომლებიც ტონებს გამოსახავენ (. , ` , ´ , ̉ , ˜), კირილური ანბანით ტრანსკრიბირებისას არ გადმოიცემა. 

## იხილეთ აგრეთვე 
* პალადიუსის სისტემა
* კონცევიჩის სისტემა
* ჰიდეჰიკო ნაკაძავა
* პოლივანოვის სისტემა

## ლიტერატურა 
* Мурзаев Э. М.: Географические названия Вьетнама // Топонимия Востока. Исследования и материалы. — М., 1969.
* Мхитарян Т. Т.: Особенности передачи вьетнамских топонимов средствами русской графики // Топонимия Востока. — М., 1962.
* Сердюченко Г. П.: Вьетнамский язык // Сердюченко Г. П. Русская транскрипция для языков зарубежного Востока. — М.: Наука, 1967. Стр. 276—289.
* Стратанович Г. Г.: Проблемы уточнения этнонимов и топонимов Юго-Восточной Азии // Топонимия Востока. — М., 1962.
* Хоанг Тхи Тьяу: Названия рек Вьетнама // Топонимия Востока. Исследования и материалы. — М., 1969.
* Мхитарян Т. Т.: Фонетика вьетнамского языка. — М., 1959.
* Сандакова Л.Л.: Тюменева Е.И. Вьетнамский язык. Пособие по переводу для старших курсов. — М.: ООО "Восток-Запад", 2004. — С. 211. — 1000 экз. — ISBN 5-478-00020-5
* Глебова И., Ву Данг Ат: Начальный курс вьетнамского языка. — М.: Издательство ИМО, 1963. — С. 244. — 3150 экз. 

## სქოლიო
კატეგორია:ვიეტნამური ენა
კატეგორია:კირილიცა
კატეგორია:ტრანსლიტერაცია
კატეგორია:ტრანსკრიფცია
ენციკლოპედია სლოვენია

მინიატიურა|ენციკლოპედია სლოვენიის ყველა ტომი
**სლოვენიის ენციკლოპედია** (სლოვენ. Enciklopedija Slovenije) — სლოვენიაში გამოცემული უნივერსალური ენციკლოპედიური ცნობარი.

ისტორიულად პირველი და ძირითადი სლოვენური ენციკლოპედია; შედგება სლოვენიის მეცნიერებათა და ხელოვნების აკადემიისა და გამომცემლობა  Mladinska knjiga-ს (ლუბლიანა) მხარდაჭერით  1987–2002 წლებში გამოცემული 16 ტომისგან
## აღწერილობა 
შეიცავს 342 ათას სტატიას მარიან იავორნიკის, დუშან ვოგლარისა და ალენკი დერმასტინის რედაქციით. თავდაპირველი ტომების ტირაჟი 30 ათას ეგზემპლარს შეადგენდა. ბოლო ტომებისა  — 15 ათასს. 

ენციკლოპედიის შექმნისთვის (სლოვენიის ტერიტორიისა და  ხალხის შესახებ ცოდნის სისტემატიზაციისთვის) გამომცემლობამ 2002 წელს უმაღლესი სახელმწიფო ჯილდო — თავისუფლების ორდენის ოქროს მედალი მიიღო.
## შემადგენლობა 
# A–Ca, 1987, xvii + 421 გვერდი, 30,000 ეგზემპლარი;
# Ce–Ed, 1988, xv + 416 გვერდი, 31,000 ეგზემპლარი;
# Eg–Hab, 1989, xv + 416 გვერდი, 30,000 ეგზემპლარი;
# Hac–Kare, 1990, xvii + 416 გვერდი, 30,000 ეგზემპლარი;
# Kari–Krei, 1991, xv + 416 გვერდი, 22,000 ეგზემპლარი;
# Krek–Marij, 1992, xv + 416 გვერდი, 20,000 ეგზემპლარი;
# Marin–Nor, 1993, xv + 416 გვერდი, 20,000 ეგზემპლარი;
# Nos–Pli, 1994, xvi + 416 გვერდი, 20,000 ეგზემპლარი;
# Plo–Ps, 1995, xv + 416 გვერდი, 20,000 ეგზემპლარი;
# Pt–Savn, 1996, xv + 416 გვერდი, 20,000 ეგზემპლარი;
# Savs–Slovenska m, 1997, xv + 416 გვერდი, 18,000 ეგზემპლარი;
# Slovenska n–Sz, 1998, xv + 416 გვერდი, 18,000 ეგზემპლარი;
# Š–T, 1999, xv + 416 გვერდი, 18,000 ეგზემპლარი;
# U–We, 2000, xv + 416 გვერდი, 15,000 ეგზემპლარი;
# Wi–Ž და ქრონოლოგიური რევიზია, 2001, xv + 416 გვერდი, 15,000 ეგზემპლარი; 
# A–Ž დანართი და ინდექსი, 2002, xv + 416 გვერდი, 15,000 ეგზემპლარი;
## იხილეთ აგრეთვე 
*ენციკლოპედიები ენების მიხედვით
## ლიტერატურა 
* 

კატეგორია:ენციკლოპედიები
პოლონეთის სამეფოს გეოგრაფიული ლექსიკონი

მინიატიურა|პირველი ტომის თავფურცელი
*სრულად,* **პოლონეთის სამეფოსა და სხვა სლავური ქვეყნების გეოგრაფიული ლექსიკონი** (პოლ.  Słownik geograficzny Królestwa Polskiego i innych krajów słowiańskich) — პოლონური ენციკლოპედია 15 ტომად
გამოიცემოდა 1880—1902 წლებში ვარშავაში.
ენციკლოპედია ძვირფას საცნობარო გამოცემას წარმოადგენს  პოლონეთ-ლიტვის თანამეგობრობის ყოფილი ტერიტორიების ისტორიის თვალსაზრისით.

## შემადგენლობა 
ენციკლოპედია შედგება 15 ტომისგან:

* ტომი I: Aa&nbsp;— Dereneczna. — ვარშავა, 1880. — 960 გვერდი.
* ტომი II: Derenek&nbsp;— Gżack. — ვარშავა, 1881. — 927 გვერდი.
* ტომი III: Haag&nbsp;— Kępy. — ვარშავა, 1882. — 960 გვერდი.
* ტომი IV: Kęs&nbsp;— Kutno. — ვარშავა, 1883. — 963 გვერდი.
* ტომი V: Kutowa Wola&nbsp;— Malczyce. — ვარშავა, 1884. — 960 გვერდი.
* ტომი VI: Malczyce&nbsp;— Netreba. — ვარშავა, 1885. — 960 გვერდი.
* ტომი VII: Netrebka&nbsp;— Perepiat. — ვარშავა, 1886. — 960 გვერდი.
* ტომი VIII: Perepiatycha&nbsp;— Pożajście. — ვარშავა, 1887. — 960 გვერდი.
* ტომი IX: Poźajście&nbsp;— Ruksze. — ვარშავა, 1888. — 960 გვერდი.
* ტომი X: Rukszenice&nbsp;— Sochaczew. — ვარშავა, 1889. — 960 გვერდი.
* ტომი XI: Sochaczew&nbsp;— Szlubowska Wola. — ვარშავა, 1890. — 960 გვერდი.
* ტომი XII: Szlurpkiszki&nbsp;— Warłynka. — ვარშავა, 1892. — 960 გვერდი.
* ტომი XIII: Warmbrun&nbsp;— Worowo. — ვარშავა, 1893. — 960 გვერდი.
* ტომი XIV: Worowo&nbsp;— Żyżyn. — ვარშავა, 1895. — 930, 8 გვერდი.
* ტომი XV, cz. 1: Abablewo&nbsp;— Januszowo. — ვარშავა, 1900. — 640 გვერდი.
* ტომი XV, cz. 2: Januszpol&nbsp;— Wola Justowska. — ვარშავა, 1902. — 741, გვერდი.

## იხილეთ აგრეთვე 
*ენციკლოპედიები ენების მიხედვით.

## რესურსები ინტერნეტში 
* გვერდების ანბანური ინდექსი
* Słownik geograficzny Królestwa Polskiego
* Słownik geograficzny Królestwa Polskiego  — კოპირებად ფორმატში.
* Słownik geograficzny Królestwa Polskiego  —  Djvu-ის ფორმატში
კატეგორია:ენციკლოპედიები
პეონია

thumb|right|250px|პეონია, პეონიური და მათი გარემომცველიტომები
**პეონია** () — ანტიკურ გეოგრაფიაში **პეონების** () ტომის მიწა. პეონიის ზუსტი საზღვრები, ისევე, როგორც მისი მცხოვრებლების ადრეული ისტორია, საკმაოდ გაურკვევლად რჩება, მაგრამ ითვლება, რომ თავდაპირველად ისინი თრაკიის რაიონში მდებარეობდა. კლასიკური საბერძნეთის დროს პეონია მოიცავდა მდინარე ვარდარის აქსიოსის მთელ ველს და მის შემოგარენს, თანამედროვე ბერძნული მაკედონიის ჩრდილოეთ ნაწილის ვიწრო ზოლს, მაკედონიის რესპუბლიკის უმეტეს ნაწილსა და სამხრეთ-დასავლეთი ბულგარეთის მცირე ნაწილს.

პეონია მდებარეობდა მაკედონიიდან ჩრდილოეთით (რომლის ტერიტორიაც თითქმის შეესაბამება თანამედროვე საბერძნეთის მაკედონიის რეგიონს) და დარდანიიდან აღმოსავლეთით (რომლის ტერიტორიაც თითქმის შეესაბამება თანამედროვე კოსოვოს). აღმოსავლეთით მდებარეობდნენ თრაკიელები, ხოლო დასავლეთით — ილირიელები. 

## ლიტერატურა 
* Pausanias (geographer), *Description of Greece*. W. H. S. Jones (translator). Loeb Classical Library. Cambridge, MA: Harvard University Press; London, William Heinemann Ltd. (1918). Vol. 1. Books I—II: ISBN 0674991044.
* William Smith (lexicographer), Dictionary of Greek and Roman Biography and Mythology. London. Online at Perseus
* Кембриджская история древнего мира. Том III, часть 3: Расширение греческого мира. (VIII—VI вв. до н. э.). М., 2007. (Пеония и пеонийцы упоминаются на следующих страницах книги: 312 (карта), 325, 330—332, 335, 336 (пеонийский язык).
* Кембриджская история древнего мира. Том IV: Персия, Греция и Западное Средиземноморье. (Ок. 525—479 гг. до н. э.). М., 2011. (Пеония и пеонийцы упоминаются на следующих страницах книги: 133 прим., 298, 299 (карта 10 Cc, Dc), 300—301 (и прим.), 304—305, 307—308, 593 (и прим.), 594, 644, 697—698, 717).

## სქოლიო
კატეგორია:ევროპის ისტორიული მხარეები
ბიჰორი

**ბიჰორი** () — მთის მასივი რუმინეთში, დასავლეთ რუმინეთის მთების ნაწილი. მოქცეულია მდინარეების კრიშულ-ალბისა და კრიშულ-რეპედეს შორის. მაქსიმალური სიმაღლე 1848 მ (მთა კურკუბეტა-მარე). აგებულია კრისტალური ფიქლებითა და გრანიტებით, მეზოზოური ასაკის ქვიშაქვებით, კონგლომერატებით, თიხაფიქლებით, კირქვებით. დამახასიათებელია კარსტი. ჭარბობს დამრეცტალღოვანი ქედები და მასივები. არის ჩამქრალი ვულკანები. კალთები შემოსილია ფართოფოთლოვანი და წიწვოვანი ტყით. მოიპოვება რკინის მადნისა და ბოქსიტების საბადო.

## რესურსები ინტერნეტში 
კატეგორია:რუმინეთის ქედები
ბანატის მთები

**ბანატის მთები** ( ) — ქედი რუმინეთსა და სერბეთში, დასავლეთ რუმინეთის მთების შემადგენლობაში. სიმაღლე 1449 მ (მთა სემენიკი). აგებულია კირქვებით. განვითარებულია კარსტი, არის კარსტული ფორმები. ქედის ცენტრალური ნაწილი დაცულია ეროვნული პარკებით. ყველაზე დიდი ქალაქია რეშიცა.

## ლიტერატურა 
* Jiří Čížek a kolektiv: Rumunské a bulharské hory. 223 pp. Olympia, Praha, 1986. Str. 128.

კატეგორია:რუმინეთის ქედები 
კატეგორია:სერბეთის ქედები
გებზე

**გებზე** (, ადრე ცნობილი როგორც *ლიბისა*) — ქალაქი და რაიონი თურქეთის ქოჯაელის პროვინციაში. მდებარეობს სტამბოლიდან 50 კილომეტრში.

## ისტორია 
ძვ. წ. 183 წელს ქალაქში თავი მოიკლა კართაგენელმა სარდალმა ჰანიბალმა, მანამ სანამ რომაელები ჩაიგდებდნენ ხელში.

## დამეგობრებული ქალაქები 
*  ყარაკოლი, (ყირგიზეთი)
*  გაროუე, (სომალი)

## რესურსები ინტერნეტში 
* ქალაქის ოფიციალური საიტი
* რაიონის ოფიციალური საიტი

კატეგორია:თურქეთის ქალაქები
მურეში

**მურეში**, **მაროში** (, ) — მდინარე რუმინეთსა და უგრეთში, მდინარე ტისის მარცხენა შენაკადი. სათავე აქვს აღმოსავლეთი კარპატების დასავლეთ კალთაზე, ზღვის დონიდან 850 მ სიმაღლეზე. სიგრძე 761 კმ, აუზის ფართობი 28,310 კმ². მეტწილად მთის ხასიათისაა, ქვემოთში მიედინება შუა დუნაის ვაკეზე. შერეული საზრდოობისაა, წყალდიდობა იცის გაზაფხულზე. მდინარის ნაპირებზე გაშენებულია ქალაქები: ტირგუ-მურეში, ალბა-იულია და არადი. მურეშისა და ტისის შეერთების ადგილას მდებარეობს ქალაქი სეგედი. სანაოსნოა პატარა გემებისათვის.

## იხილეთ აგრეთვე 
* რუმინეთის მდინარეების სია 

## რესურსები ინტერნეტში 
* მურეში — დიდი საბჭოთა ენციკლოპედია 

კატეგორია:რუმინეთის მდინარეები 
კატეგორია:უნგრეთის მდინარეები
სიტყვათა თანმიმდევრობის ტიპოლოგია

**სიტყვათა წყობა წინადადებაში** (აგრეთვე: *წინადადების წყობა*, *წინადადების წევრთა თანმიმდევრობა*, *სიტყვათა თანმიმდევრობა*), ცნება, რომლითაც გამოხატავენ რომელიმე ენაში არსებულ წინადადებებში ყველაზე უფრო გავრცელებულ სიტყვათა განლაგების გარკვეულ წესრიგს. 

სიტყვათა თანმიმდევრობის ტიპოლოგია წარმოადგენს ენათა ტიპოლოგიური კლასიფიკაციების ერთ-ერთი სისტემას, რომელიც ლინგვისტიკურ ტიპოლოგიაში გამოიყენება და მას საფუძვლად ენათა დაჯგუფების პრინციპი უდევს წინადადების მთავარი შემადგენლების, - სუბიექტის (ლათ. subject), ზმნა-შემასმენლისა (ლათ.verb) და პირდაპირი დამატების (ლათ.object) მიხედვით.

## ენათა ტიპები 
სიტყვათა თანმიმდევრობის მიხედვით ენათა სულ 6 ტიპი არსებობს:

# **SVO** — **S**ubject - **V**erb - **O**bject.
# **SOV** — **S**ubject - **O**bject - **V**erb.
# **VSO** — **V**erb - **S**ubject - **O**bject.
# **VOS** — **V**erb - **O**bject - **S**ubject.
# **OSV** — **O**bject - **S**ubject - **V**erb.
# **OVS** — **O**bject - **V**erb - **S**ubject.

ეს ცნებები შემოკლებული სახით (SVO, SOV და ა.შ.) გამოიყენება და ზოგჯერ "ტიპოლოგიებად" მოიხსენიებენ.

კატეგორია:ენათმეცნიერული ტიპოლოგია
ევა ბრაუნი

**ევა ანა პაულა ბრაუნი** (დ. 6 თებერვალი 1912, მიუნხენი, ბავარია, გერმანიის იმპერია — გ. 30 აპრილი 1945, ბერლინი, მესამე რაიხი, გერმანია) — წლების მანძილზე იყო ადოლფ ჰიტლერის რჩეული, ხოლო მათი სიცოცხლის ბოლო 40 საათის მანძილზე ევა ადოლფ ჰიტლერის მეუღლეც იყო. ევა ჰიტლერს მიუნხენში შეხვდა, რა დროსაც ის 17 წლის იყო და ჰეინრიხ ჰოფმანის ფოტო სტუდიაში თანაშემწედ და მოდელად მუშაობდა. მათი ადრეული ურთიერთობის დროს ევამ ორჯერ სცადა თვითმკვლელობა. ევა პროფესიით ფოტოგრაფი იყო, ამიტომ ჰიტლერის ფერადი სურათებისა და ფილმების უმეტესობა სწორედ ევას გადაღებულია. ევა ჰიტლერის შიდა სოციალური წრეში მთავარი ფიგურა იყო, თუმცა მასთან ერთად სახალხო ღონისძიებებზე არ ჩნდებოდა 1944 წლამდე, როდესაც მისმა დამ მარგარეტმა და ჰერმან ფეგელაინმა იქორწინეს.

## რესურსები ინტერნეტში 
* ევა ბრაუნის სახლის ფილმები, ნაწილი 1
* ევა ბრაუნის სახლის ფილმები, ნაწილი 2
* ევა ბრაუნის სახლის ფილმები, ნაწილი 3
* ევა ბრაუნის სახლის ფილმები, ნაწილი 4

კატეგორია:დაბადებული 6 თებერვალი
კატეგორია:დაბადებული 1912
კატეგორია:გარდაცვლილი 30 აპრილი
კატეგორია:გარდაცვლილი 1945
კატეგორია:ბერლინში გარდაცვლილები
ტრებიის ბრძოლა

**ტრებიის ბრძოლა** — მეორე პუნიკური ომის ბრძოლა, სადაც კართაგენელმა მხედართმთავარმა ჰანიბალმა დაამარცხა რომის არმია ტიბერიუს სემპრონიუს ლონგუსის ხელმძღვანელობით. გაიმართა ძვ. წ. 218 წელს ჩრდილოეთ იტალიაში მდინარე ტრებიის ნაპირზე. 

ძვ. წ. 218 წლის დეკემბერში კართაგენის არმია მდინარე ტრებიას მარცხენა ნაპირს მიადგა. ჰანიბალმა თავის უმცროს ძმა მაგონს დაავალა, ათასი ქვეითითა და ათასი მხედრით მდინარე ტრებიას აღმა აჰყოლოდა და მის ზემო წელზე ჩასაფრებულიყო. ნუმიდიელი ცხენოსნები კი გამოწვევის მიზნით რომელთა ბანაკს გაუსია, რომლებიც მოწინააღმდეგის ბანაკს გარს უვლიდნენ ისრების სროლითა და შეურაცხმყოფელი შეძახილებით.  დანარჩენ მეომრებს კი საომრად მზადყოფნისაკენ მოუწოდა. ლონგუსი წამოეგო ანკესს, აჰყარა არმია და ბრძოლაში ჩაბმის ბრძანება გასცა. ნუმიდიელებმა მცირედი ბრძოლის შემდეგ გეგმის თანახმად უკან დახევა დაიწყეს და მდინარე უკანვე გადალახეს, რომაელები კვალში მიჰყვნენ და დეკემბრის სუსხიან დღეს, თოვლჭყაპში, მდინარე გადალახეს, სადაც ჰანიბალის ძირითადი რაზმი მათ უკვე ელოდებოდათ. პირველმა შეტაკებამ ცხადყო კართაგენელთა უპირატესობა, მალე მდინარის ზემოთში ჩასაფრებულმა მაგონმა მოწინააღმდეგეს ზურგიდან დაარტყა. რომის განწირულმა არმიამ კართაგენელების ალყიდან თავი ძლივს დააღწია და დაახლოებით 10 ათასი კაცით თავი ქ. პლაცენციას შეაფარა. 

ტრებიასთან ბრძოლაში კარგად გამოჩნდა ჰანიბალის, როგორც მხედართმთავრის, ღირსებანი. ამ გამარჯვებამ კართაგენელებს რომისაკენ გაუხსნა გზა. ტრებიას ბრძოლის შემდეგ მთელი ციზალპიური გალია, რამდენიმე უმნიშვნელო ტომის გამოკლებით, ჰანიბალის მხარეზე გადავიდა. 

## იხილეთ აგრეთვე 
* ჰანიბალი

## ლიტერატურა 
* ლატარია თ., კილასონია ე., 100 საუკეთესო ბრძოლა, თბ., 2010
* ქავთარია გ. ჰანიბალი, გამოჩენილ ადამიანთა ცხოვრება, 62, თბ., 1979

## სქოლიო
კატეგორია:მეორე პუნიკური ომის ბრძოლები
კატეგორია:ძვ. წ. III საუკუნის ბრძოლები
სამოში

**სამოში**, **სომეში** (, ) — მდინარე რუმინეთსა და უგრეთში, მდინარე ტისის მარცხენა შენაკადი. წარმოიქმნება მდინარეების სომეშულ-მარესა და სომეშულ-მიკის შეერთების შედეგად. სიგრძე 388 კმ, აუზის ფართობი 15,015 კმ². ზემოთში მთის მდინარეა, ქვემოთში შუა დუნაის ვაკეზე მიედინება. კვეთს აღმოსავლეთ კარპატების შტოქედებსა და ბიჰორის მასივს. წყალდიდობა იცის გაზაფხულსა და ზაფხულის დასაწყისში, წყალმცირეა ზაფხულის ბოლოსა და შემოდგომაზე. ხე-ტყის დაცურება. სანაოსნოა ქვემო დინებაში, სადაც კალაპოტი გასწორებულია და არხის სახე აქვს. იყენებენ სარწყავად. მდინარის ნაპირზეა ქალაქები კლუჟ-ნაპოკა, სატუ-მარე.

## იხილეთ აგრეთვე 
* რუმინეთის მდინარეების სია

## რესურსები ინტერნეტში 
* სამოში — დიდი საბჭოთა ენციკლოპედია 

კატეგორია:რუმინეთის მდინარეები 
კატეგორია:უნგრეთის მდინარეები
საქართველო-ჩრდილოეთ მაკედონიის ურთიერთობები

**საქართველო-ჩრდილოეთ მაკედონიის  ურთიერთობები**  — დიპლომატიური ურთიერთობები ჩრდილოეთ მაკედონიის რესპუბლიკასა და საქართველოს შორის დამყარდა 2019 წლის 16 თებერვალს, მიუნჰენის უსაფრთხოების კონფერენციის ფარგლებში, ორი ქვეყნის საგარეო უწყებების ხელმძღვანელთა მიერ „დიპლომატიური ურთიერთობების დამყარების შესახებ“ ოქმის ხელმოწერის შედეგად.

## რესურსები ინტერნეტში 
* საქართველოს საგარეო საქმეთა სამინისტრო მაკედნიასთან ურთიერთობის შესახებ 

კატეგორია:საქართველოს დიპლომატიური ურთიერთობები
კატეგორია:ჩრდილოეთ მაკედონიის დიპლომატიური ურთიერთობები
კატეგორია:საქართველოს საგარეო ურთიერთობები
კატეგორია:ჩრდილოეთ მაკედონიის საგარეო ურთიერთობები
კატეგორია:დიპლომატიური ურთიერთობები ანბანის მიხედვით
კურპფალცი

[მინი|300px|რაინის პფალცგრაფების ნახევრადდანგრეული რეზიდენცია — [ჰაიდელბერგის ციხესიმაგრე]]
**პფალცის საკურფიურსტო** ან (შემოკლებით) **კურპფალცი** (, ძველ წყაროებში *„Churpfalz“* ან *„Wahlpfalz“*) — 1803 წლამდე საღვთო რომის იმპერიის ფარგლებში არსებული ტერიტორიული წარმონაქმნის სახელწოდება, რომლის დედაქალაქიც თავიდან იყო ჰაიდელბერგი, შემდეგ კი — მანჰაიმი. 1214 წლიდან პფალცს მართავდნენ უფროსი ხაზის ვიტელსბახები.

რაინის პფალცსაგრაფო (), ასევე **რაინის პფალცი** (), წარმოიქმნა რაინ-ლოტარინგიის პფალცსაგრაფოსგან და გვიანი შუა საუკუნეებიდან მდებარეობდა ზემო რაინის რეგიონის შუა ნაწილში. ბოჰემიის სამეფოსთან ერთად რაინის პფალცგრაფი საერო კურფიურსტებს შორის ერთ-ერთი ყველაზე უფროსი იყო.

კურპფალცის ქვეშ მოიაზრება არა რომელიმე მკაფიოდ გამოყვეთილი გეოგრაფიული ან ეთნოგრაფიული რეგიონი, არამედ „ნაჭრის საბანი“. ტერიტორიის ბირთვი მდებარეობდა რაინის შუა დინების ორივე მხარეს, ჰურსიუკიდან ჩრდილო-დასავლეთით ქალაქ მოსბახთან ოდენვალდის აღმოსავლეთ ფერდამდე და კრაიხგაუს სამხრეთ ნაწილში, ბრეტენთან, კნიტლინგენსა და მაულბრონის მონასტერთან ახლოს.

კურპფალცში შედიოდა თანამედროვე ბადენ-ვიურტემბერგის, რაინლანდ-პფალცის, ჰესენის, ბავარიის (ზემო პფალცი), ზაარლანდის ფედერალური მიწების ტერიტორიები, ასევე ამჟამად საფრანგეთის კუთვნილი ელზასის რეგიონი.

## რესურსები ინტერნეტში 
*  Heidelberg and the Palatine ; elaborate information on history and architecture, illustrated with many pictures.
*  Virtual Library of the History of the Electoral Palatinate 
* Charles D. Gunnoe, (2004) "Palatinate" in *Europe, 1450 to 1789: Encyclopedia of the Early Modern World*

კატეგორია:საღვთო რომის იმპერია
დიმბოვიცა

**დიმბოვიცა** () — მდინარე რუმინეთში, მდინარე არჯეშის მარცხენა შენაკადი. სათავე აქვს ფეგერაშის მასივზე, ზღვის დონიდან 2100 მ სიმაღლეზე. სიგრძე 237 კმ, აუზის ფართობი 2837 კმ². აქვს მრავალრიცხოვანი შენაკადები. ქვემო დინებაში მიედინება ქვემო დუნაის ვაკეზე. დამახასიათებელია გაზაფხულის წყალდიდობა და ზაფხულის წყალმცირობა. არის ჰესი. მდინარის ნაპირზე გაშენებულია რუმინეთის დედაქალაქი ბუქარესტი.

## იხილეთ აგრეთვე 
* რუმინეთის მდინარეების სია 

## რესურსები ინტერნეტში 
კატეგორია:რუმინეთის მდინარეები
ბაკი (Marvel Comics)

**ბაკი** () — კომპანია Marvel Comics-ის პერსონაჟი, ის მწერალმა  ჯო საიმონი და მხატვარმა ჯეკ კირბიმ  შექმნეს. პირველად გამოჩნდა კომიქსში *Captain America Comics* #1 (მარტი 1941წ.), როგორც კაპიტანი ამერიკას პარტნიორი. ეს კომიქსი 75-მდე ქვეყანაში იქნა გამოცემული. 2005 წელს, ორიგინალური ბაკი დააბრუნეს, როგორც ზამთრის ჯარისკაცი (), 2008 წელს კი სტივ როჯერსის სიკვდილის შემდეგ ის გახდა შემდეგი კაპიტანი ამერიკა ().

## რესურსები ინტერნეტში 
* ბაკი როგორც ზამთრის ჯარისკაცი საიტზე Marvel.com
* [ბაკი როგორც კაპიტანი ამერიკა](http://marvel.com/universe/Captain_America_(James_Barnes)) Marvel.com
* გამოცემები ბაკის მონაწილეობით (868)

კატეგორია:კომიქსების პერსონაჟები
კატეგორია:გამოგონილი პერსონაჟები
კატეგორია:Marvel Comics-ის სუპერგმირები
ბერგჰოფი (რეზიდენცია)

**ბერგჰოფი** (გერმ: Berghof) — ადოლფ ჰიტლერის პირადი სახლი ობერზალცბერგში, ბავარიის ალპებში, ბერხტესგადენთან ახლოს ბავარიაში (გერმანიის ერთ-ერთი რეგიონი).

## რესურსები ინტერნეტში 
* ობერზალცბერგის დოკუმენტაცია 
* ადოლფ ჰიტლერის სახლი ობერზალცბერგში

კატეგორია:მესამე რაიხი
კატეგორია:ბავარია
ნეგრუ

**ნეგრუ** ( ) — მდინარე რუმინეთში. სათავე აქვს აღმოსავლეთ კარპატებში, ზღვის დონიდან 1150 მ სიმაღლეზე. სიგრძე 46 კმ, აუზის ფართობი 2320 კმ². ძირითადად მიედინება სამხრეთ-დასავლეთის მიმართულებით. ერთვის მდინარე ოლტს მარცხნიდან. კვეთს უსწორმასწორო ადგილებს. მდინარის ხეობაში გაშენებულია ქალაქი ტირგუ-სეკუესკი. საშუალო წლიური ხარჯი 11,8 მ³/წმ. იყენებენ სარწყავად.

## იხილეთ აგრეთვე 
* რუმინეთის მდინარეების სია 

## რესურსები ინტერნეტში 
* კოვასნის ჟუდეცი 

კატეგორია:რუმინეთის მდინარეები
ბისტრიცა (სირეტის შენაკადი)

**ბისტრიცა** () — მდინარე რუმინეთში, მდინარე სირეტის მარჯვენა შენაკადი. სათავე აქვს აღმოსავლეთ კარპატებში, როდნის მასივზე, ზღვის დონიდან 1649 მ სიმაღლეზე. სიგრძე 272 კმ, აუზის ფართობი 7900 კმ². მიედინება მთიან ადგილებში, სადაც ხეობების ფართო მონაკვეთები ენაცვლება ხევებს. წყალდიდობა გაზაფხულ-ზაფხულშია. აგებულია კაშხლები. საშუალო წლიური ხარჯი შესართავთან დაახლოებით 55 მ³/წმ.

## იხილეთ აგრეთვე 
* რუმინეთის მდინარეების სია 

## რესურსები ინტერნეტში 
* [ბისტრიცა — დიდი საბჭოთა ენციკლოპედია](http://slovari.yandex.ru/~книги/БСЭ/Бистрица%20(река%20в%20Румынии)) 

კატეგორია:რუმინეთის მდინარეები